MOSO mongwe, mong wa tshimo ya mofine o ne a ya kwa marekisetsong go ya go thapa batho ba ba tla dirang mo tshimong ya gagwe. Banna ba a ileng a ba thapa ba ile ba dumalana le ene ka madi a ba neng ba tla a duelwa mme ba ya go simolola tiro. Le fa go ntse jalo, mothapi yono o ne a tlhoka badiri ba ba oketsegileng, ka jalo, o ne a nna a boela kwa marekisetsong go ya go ba batla. O ne a dumalana le bone ka tuelo e e tshwanang tota le ba a neng a ba thapa pele letsatsi le dikela. Fa go nna lotlatlana, o ne a ba kgobokanya botlhe mme a ba duela tlhwatlhwa e e lekanang, go sa kgathalesege gore ba simolotse tiro ka nako efe. Fa ba ba simolotseng go bereka mo mosong ba lemoga seo, ba ne ba ngongorega. Mong wa tshimo ya mofine o ne a re: ‘A ga re a dumalana ka tuelo eno? A ga ke na tshwanelo ya go naya badiri botlhe se re dumalaneng ka sone? Kgotsa a leitlho la gago le boikepo ka gonne ke le pelotshweu?’—Math. 20:1-15.